หลอกซื้อรถ เชิดขายต่อ
เหยื่อ15รายโร่แจ้งป.จับ,แจ้งจับแก๊ง 18 มงกุฎ ตุ๋นหลอกซื้อรถยนต์มือสองที่ลงขายในเว็บไซต์ชื่อดัง เสียหายรวมกว่า 15 ล้านบาท ยอมยกรถให้ไปได้แค่เงินดาวน์ไม่กี่หมื่นอ้างรอทำสัญญาเปลี่ยนชื่อผู้ครอบครองรถ แต่ถึงเวลานัดติดต่อไม่ได้ กลับถูกเชิดรถหนีเอาไปขายต่อตามเต็นท์รถมือสองและประกาศขายในเฟซบุ๊ก แฉประวัติมิจฉาชีพมีหมายจับคดีฉ้อโกง คาดคนมีสีเอี่ยว,เจ้าของรถมือสองที่ลงขายในเว็บไซต์ชื่อดังเสียรู้แก๊งต้มตุ๋น เปิดเผยขึ้นที่กองบังคับการปราบปราม (บก.ป.) เมื่อเวลา 13.30 น. วันที่ 22 ต.ค. นายสงกานต์ อัจฉริยะทรัพย์ ทนายความ ได้พาผู้เสียหายกว่า 15 ราย ที่ถูกหลอกให้ขายรถยนต์ผ่านทางเว็บไซต์ แล้วถูกเชิดรถหลบหนีไป รวมมูลค่าความเสียหายกว่า 15 ล้านบาท เข้าพบ พ.ต.ท.ทองศูนย์ อุ่นวงศ์ พงส.ผนก.กก.1 บก.ป. เพื่อแจ้งความดำเนินคดี นายขวัญชัย บุตรศรีดี และ น.ส.ชลธิชา มารดาพิทักษ์ อายุ 32 ปี กับพวก ข้อหาร่วมกันฉ้อโกง โดยนำเอกสารภาพถ่ายรถยนต์ และสัญญาซื้อขาย มามอบให้ไว้เป็นหลักฐาน,นายสงกานต์กล่าวว่า สืบเนื่องจากผู้เสียหายได้ประสานมายังเครือข่ายต่อต้านการบ่อนทำลาย ชาติ ศาสนา และพระมหากษัตริย์ ว่าถูกกลุ่มมิจฉาชีพหลอกซื้อรถยนต์ที่ผู้เสียหายประกาศขายไว้ในเว็บไซต์ชื่อดัง (เว็บไซต์โอแอลเอ็กซ์ และเว็บไซต์ขายดีดอทคอม) นัดหมายมาทำสัญญาซื้อขาย และวางเงินมัดจำ 30,000-50,000 บาท ที่ผู้เสียหายตั้งราคาขายดาวน์ไว้ กลุ่มคนร้ายอ้างว่าจะทำสัญญาโอนเปลี่ยนชื่อผู้ครอบครองภายหลัง ใช้เวลาประมาณ 15 วัน,นายสงกานต์กล่าวอีกว่า เมื่อผู้เสียหายหลงเชื่อมอบรถยนต์ให้กับกลุ่มคนร้าย หลังครบกำหนดการทำสัญญาโอน ผู้เสียหายกลับไม่สามารถติดต่อกับคนร้ายได้ และเมื่อตรวจสอบข้อมูลพบว่ารถยนต์ของผู้เสียหายถูกนำไปขายตามเต็นท์รถยนต์มือสองต่างๆ รวมทั้งลงประกาศขายในเฟซบุ๊ก ที่มีการประกาศขายรถยนต์ เมื่อรู้ว่าถูกหลอกลวงจึงรวมตัวกันเข้าแจ้งความดำเนินคดี มีผู้เสียหายบางรายได้เข้าแจ้งความกับตำรวจท้องที่เกิดเหตุ แต่ส่วนใหญ่จะถูกปฏิเสธไม่รับคดี โดยพนักงานสอบสวนให้ความเห็นว่าเป็นความผิดทางแพ่ง,คดีลักษณะนี้ไม่ใช่ความผิดทางแพ่ง เนื่องจากมีเจตนาที่จะหลอกลวงผู้เสียหายตั้งแต่แรก เป็นการกระทำผิดที่เข้าข่ายฉ้อโกง นอกจากนี้ หลังจากได้ตรวจสอบข้อมูลเกี่ยวกับกลุ่มคนร้าย พบว่าเคยถูกออกหมายจับในความผิดฐานร่วมกันฉ้อโกงมาแล้วในหลายท้องที่ ประกอบกับยังพบข้อมูลอีกว่ามีกลุ่มคนมีสีเข้ามามีส่วนเกี่ยวข้องกับการกระทำความผิดด้วย นายสงกานต์กล่าว,ด้าน พ.ต.ท.ทองศูนย์กล่าวว่า เบื้องต้นได้รับเรื่องและสอบปากคำผู้ร้องทุกข์ไว้ ก่อนจะนำเรื่องเสนอผู้บังคับบัญชาพิจารณาสั่งการต่อไป
แจ้งจับแก๊ง 18 มงกุฎ ตุ๋นหลอกซื้อรถยนต์มือสองที่ลงขายในเว็บไซต์ชื่อดัง เสียหายรวมกว่า 15 ล้านบาท ยอมยกรถให้ไปได้แค่เงินดาวน์ไม่กี่หมื่นอ้างรอทำสัญญาเปลี่ยนชื่อผู้ครอบครองรถ แต่ถึงเวลานัดติดต่อไม่ได้
ข่าวหน้า1,แจ้งจับแก๊ง 18 มงกุฎ,หลอกซื้อรถยนต์มือสอง,เว็บไซต์,เงินดาวน์,เชิดรถหนี,เต็นท์รถมือสอง,ขวัญชัย บุตรศรีดี,ชลธิชา มารดาพิทักษ์,ฉ้อโกง,ข่าว,ไทยรัฐฉบับพิมพ์